12.1.2022
RO
Jurnalul Oficial al Uniunii Europene
C 15/53 Miercuri, 19 mai 2021
activ la formarea cererii prin soluții digitale în deplină conformitate cu Regulamentul general privind protecția datelor (25); invită Comisia și statele membre să exploreze modalități de a încuraja și mai mult dezvoltarea unei piețe europene pentru flexibilitatea cererii, de exemplu prin standarde comune pentru flexibilitatea utilizării finale, evaluând potențialele beneficii și impacturi asupra costurilor sistemului energetic; apreciază sistemele energetice integrate flexibile care urmăresc să optimizeze sectorul termoficării/răcirii centralizate, precum și cogenerarea flexibilă de mare eficiență, contribuind la echilibrarea rețelei de energie electrică, la valorificarea rentabilă a surselor regenerabile de energie și la integrarea căldurii reziduale la nivel local/regional; solicită punerea rapidă în aplicare a Directivei (UE) 2019/944 și a dispozițiilor acesteia privind reacția din partea cererii;
34. subliniază rolul pe care îl joacă electromobilitatea ca formă de integrare inteligentă a sectoarelor energiei și transporturilor prin descătușarea capacităților de flexibilitate; subliniază că electrificarea sectorului transporturilor are potențialul de a mări autonomia energetică strategică a Uniunii prin reducerea necesarului de combustibili fosili importați; subliniază potențialul de stocare și flexibilitate al implementării tehnologiilor V2G și observă că, pentru aceasta, va fi necesară interoperabilitatea sistemelor energetice și a vehiculelor electrice;
35. reamintește că este important să se combată riscurile cibernetice în sectorul energetic pentru a asigura reziliența sistemului electroenergetic; subliniază că numărul tot mai mare de produse conectate, cum ar fi instalațiile de încălzire, vehiculele electrice și contoarele inteligente, poate să mărească riscul de atacuri cibernetice asupra sistemului energetic; îndeamnă Comisia să se ocupe rapid de riscurile cibernetice, stabilind un nivel înalt de protecție cibernetică pentru produsele conectate, în contextul codului de securitate cibernetică pentru rețelele electrice;
36.
afirmă că un sistem energetic mai bazat pe surse regenerabile, mai descentralizat și mai integrat presupune o estimare mai bună a cererii de energie și corelarea între aprovizionarea și stocarea de diferiți vectori energetici; subliniază, în acest sens, rolul esențial al digitalizării pentru prelucrarea datelor statistice și meteorologice; îndeamnă Comisia și statele membre să dezvolte o piață internă pentru tehnologiile energetice digitale, asigurând totodată protecția vieții private și a datelor personale ale consumatorilor; încurajează statele membre să adopte indicatorul capacității de a adopta tehnologii inteligente, elaborat odată cu Directiva 2010/31/UE privind performanța energetică a clădirilor (26), cu scopul de a valorifica potențialul de flexibilitate a cererii la nivelul clădirilor; subliniază că în acest scop vor fi necesare mai multe standarde comune pentru schimbul de date; felicită Comisia pentru intenția de a adopta un plan de acțiune pentru digitalizarea energiei cu scopul de a crea un teren propice pentru supremația tehnologică a UE și un sistem energetic mai integrat, cu soluții inteligente în anumite sectoare (rețele inteligente, transport mai eficient și sigur, economii de energie în clădiri), cu mai multe fonduri pentru perioada 2021-2027;
37. reamintește rolul esențial al Agenției pentru Cooperarea Autorităților de Reglementare din Domeniul Energiei (ACER) în integrarea sistemului energetic și în punerea în aplicare a legislației UE în domeniul energiei; invită Comisia și statele membre să asigure mijloace suficiente pentru ca agenția să-și poată realiza misiunile;
Asigurarea accesibilității și a unor prețuri abordabile ale energiei pentru toți cetățenii și toate firmele
38. reamintește că obiectivul principal al acțiunii Uniunii în domeniul energiei este „să garanteze buna funcționare a pieței din perspectiva necesității de a conserva și îmbunătăți mediul”; invită Comisia să adopte măsurile necesare pentru a garanta buna funcționare a piețelor energiei și să asigure punerea completă în aplicare a acquis-ului pentru piața internă a energiei, inclusiv a pachetului „Energie curată pentru toți europenii”, să alinieze drepturile consumatorilor din sectorul gazelor și termoficării cu cele ale consumatorilor de electricitate și să îi ajute să contribuie la decarbonizarea economiei; subliniază că este important ca clienții să fie sfătuiți să adopte opțiunea de decarbonizare cea mai eficientă energetic și cea mai ieftină, pe baza unor prețuri care să reflecte fidel toate costurile vectorului energetic utilizat; consideră binevenită inițiativa de a revizui Directiva 2003/96/CE și de a o transforma într-un instrument de aliniere a politicilor fiscale la obiectivele privind clima și energia pentru 2030 și 2050; invită Comisia și statele membre să integreze obiectivele climatice
(25) (26)
Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE, JO L 119, 4.5.2016, p. 1.
Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor (JO L 153, 18.6.2010, p. 13).